title: Provedbena uredba Komisije (EU) 2020/595 оd 30. travnja 2020. o dodjeli potpore za privatno skladištenje ovčjeg i kozjeg mesa i utvrđivanju iznosa potpore unaprijed

text:
                  4.5.2020

                  HR

                  Službeni list Europske unije

                  L 140/21

         PROVEDBENA UREDBA KOMISIJE (EU) 2020/595
         оd 30. travnja 2020.
         o dodjeli potpore za privatno skladištenje ovčjeg i kozjeg mesa i utvrđivanju iznosa potpore unaprijed
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 18. stavak 2. i članak 223. stavak 3. točku (c),
         uzimajući u obzir Uredbu Vijeća (EU) br. 1370/2013 od 16. prosinca 2013. o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda (2), a posebno njezin članak 4. stavak 2. točku (b),
         uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (3), a posebno njezin članak 62. stavak 2. točku (b),
         budući da:

                     (1)

                     Zbog velikih ograničenja kretanja u državama članicama zbog trenutačne pandemije bolesti COVID-19 ozbiljno je narušena prodaja određenih kategorija ovčjih i kozjih proizvoda, kao što su trupovi ovaca i koza mlađih od dvanaest mjeseci, ugostiteljskom sektoru.

                     (2)

                     Zato je naglo pala potražnja za određenim ovčjim i kozjim proizvodima. Sektor ovčjeg i kozjeg mesa izložen je tržišnom poremećaju zbog neravnoteže između ponude i potražnje. To ima snažan negativan utjecaj na marže u tom sektoru i ugrožava financijsku održivost poljoprivrednika Unije. Ako se ne poduzmu mjere protiv tog tržišnog poremećaja, očekuje se da će cijene ovčjih i kozjih proizvoda u Uniji i dalje padati, a pritisak na cijene se nastaviti.

                     (3)

                     Trenutačna neravnoteža između ponude i potražnje na tržištima ovčjeg i kozjeg mesa može se ublažiti skladištenjem trupova ovaca i koza mlađih od dvanaest mjeseci koji bi u većini slučajeva bili namijenjeni ugostiteljstvu.

                     (4)

                     Zbog velikih ograničenja kretanja u državama članicama zbog trenutačne pandemije bolesti COVID-19 ograničena je i dostupnost radne snage za klaonice i preradu hrane, a smanjeni su i prijevozni i logistički kapaciteti.

                     (5)

                     Kako bi se ublažile trenutačne poteškoće, osobito neravnoteža ponude i potražnje koja stvara pritisak na cijene proizvoda od ovčjeg i kozjeg mesa, te kako bi se ublažilo teško stanje na tržištu, primjereno je dodijeliti potporu za privatno skladištenje svježeg ili rashlađenog mesa ovaca i koza mlađih od dvanaest mjeseci.

                     (6)

                     Delegiranom uredbom Komisije (EU) 2016/1238 (4) i Provedbenom uredbom Komisije (EU) 2016/1240 (5) utvrđuju se pravila o primjeni potpore za privatno skladištenje. Ako u ovoj Uredbi nije drukčije određeno, na potpore za privatno skladištenje svježeg ili rashlađenog mesa ovaca i koza mlađih od dvanaest mjeseci trebalo bi primjenjivati odredbe Delegirane uredbe (EU) 2016/1238 i Provedbene uredbe (EU) 2016/1240.

                     (7)

                     Da bi sustav bio brz, fleksibilan i funkcionalan, trebalo bi unaprijed utvrditi iznos potpore. U skladu s člankom 4. Uredbe (EU) br. 1370/2013 unaprijed utvrđena potpora za privatno skladištenje trebala bi se temeljiti na troškovima skladištenja i ostalim relevantnim tržišnim elementima. Primjereno je utvrditi potporu za ukupno razdoblje skladištenja na temelju troškova stavljanja u skladište i uklanjanja iz skladišta, troškova skladištenja po danu i djelomične kompenzacije gubitka vrijednosti pri smrzavanju svježeg ili rashlađenog ovčjeg i kozjeg mesa.

                     (8)

                     Da bi potpora za privatno skladištenje bila djelotvorna i imala stvaran učinak na tržište, trebalo bi je dodjeljivati samo za još neuskladištene proizvode. U tom je kontekstu primjereno utvrditi razdoblje skladištenja.

                     (9)

                     Radi administrativne učinkovitosti i jednostavnosti trebalo bi utvrditi minimalnu količinu proizvoda koja se može obuhvatiti svakim zahtjevom.

                     (10)

                     Trebalo bi utvrditi sredstvo osiguranja kako bi se zajamčila ozbiljnost zahtjeva i osiguralo da mjera ima željeni učinak na tržište.

                     (11)

                     Mjere uvedene kao odgovor na pandemiju bolesti COVID-19 mogu utjecati na ispunjavanje zahtjeva povezanih s kontrolama na terenu za potpore za privatno skladištenje u skladu s člankom 60. Provedbene uredbe (EU) 2016/1240. Primjereno je državama članicama na koje utječu te mjere omogućiti fleksibilnost produljenjem roka za provedbu kontrola ulaska u skladište ili njihovom zamjenom drugim relevantnim dokazima te ukidanjem zahtjeva o provedbi nenajavljenih kontrola. Stoga je za potrebe ove Uredbe primjereno odstupiti od određenih odredaba Provedbene uredbe (EU) 2016/1240.

                     (12)

                     Člankom 42. stavkom 1. točkom (b) Provedbene uredbe (EU) 2016/1240 predviđa se da države članice jednom tjedno obavješćuju Komisiju o prihvatljivim zahtjevima. Da bi se osigurala transparentnost, praćenje i ispravno upravljanje iznosima raspoloživima za potpore, za učinkovito upravljanje programom nužne su češće obavijesti.

                     (13)

                     Kako bi imala neposredan učinak na tržište i pridonijela stabilizaciji cijena, ova bi Uredba trebala stupiti na snagu sljedećeg dana od dana objave u Službenom listu Europske unije.

                     (14)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Predmet i područje primjene

               1.   Ovom se Uredbom predviđa potpora za privatno skladištenje svježeg ili rashlađenog mesa ovaca i koza mlađih od dvanaest mjeseci iz članka 17. prvog podstavka točke (i) Uredbe (EU) br. 1308/2013, dalje u tekstu „potpora”.

               2.   Ako ovom Uredbom nije drukčije određeno, primjenjuju se Delegirana uredba (EU) 2016/1238 i Provedbena uredba (EU) 2016/1240.

            Članak 2.
            Prihvatljivi proizvodi

               1.   Popis proizvoda prihvatljivih za potporu naveden je u Prilogu.

               2.   Da bi bilo prihvatljivo za potporu, meso mora biti dobre i prikladne tržišne kvalitete te podrijetlom iz Unije. Proizvodi moraju ispunjavati zahtjeve iz odjeljka III. Priloga VI. Delegiranoj uredbi (EU) 2016/1238.

               3.   Potpora se dodjeljuje samo za još neuskladištene količine svježeg ili rashlađenog mesa.

            Članak 3.
            Podnošenje i prihvatljivost zahtjeva

               1.   Zahtjevi za potporu mogu se podnositi od 7. svibnja 2020.

               2.   Svaki zahtjev mora se odnositi na proizvode navedene u Prilogu, uz navođenje odgovarajuće oznake KN.

               3.   Minimalna prihvatljiva količina po zahtjevu je 5 tona.

            Članak 4.
            Iznos potpore i razdoblje skladištenja

               1.   Relevantni iznosi potpore po razdoblju skladištenja navedeni su u Prilogu.

               2.   Ugovorno skladištenje završava dan prije dana otpreme iz skladišta.

               3.   Potpora se može dodijeliti samo za razdoblje skladištenja od 90, 120 ili 150 dana.

            Članak 5.
            Sredstvo osiguranja
            Pri podnošenju zahtjeva za potporu za proizvode prihvatljive za potporu zahtijeva se sredstvo osiguranja u skladu s člankom 4. točkom (b) Delegirane uredbe (EU) 2016/1238 u iznosu od 100 EUR po toni.

            Članak 6.
            Kontrole

               1.   Odstupajući od članka 60. stavaka 1. i 2. Provedbene uredbe (EU) 2016/1240, ako zbog mjera koje je država članica uvela kao odgovor na pandemiju bolesti COVID-19, dalje u tekstu „mjere”, agencija za plaćanja ne može na vrijeme provesti kontrole iz članka 60. stavaka 1. i 2. te uredbe, predmetna država članica može:

                           (a)

                           produljiti rok za provedbu tih kontrola iz članka 60. stavka 1. prvog podstavka do najviše 30 dana nakon prestanka tih mjera; ili

                           (b)

                           tijekom razdoblja primjene tih mjera zamijeniti te kontrole upotrebom relevantnih dokaza, uključujući fotografije s lokacijskim označivanjem ili druge dokaze u elektroničkom obliku.

               2.   Odstupajući od članka 60. stavka 3. prvog podstavka Provedbene uredbe (EU) 2016/1240, ako agencija za plaćanja zbog mjera ne može provoditi nenajavljene kontrole na terenu, ona ih nije obvezna provoditi u razdoblju dok su te mjere za snazi.

            Članak 7.
            Obavijesti o količinama za koje je podnesen zahtjev
            Odstupajući od članka 42. stavka 1. točke (b) Provedbene uredbe (EU) 2016/1240, države članice dužne su Komisiji slati obavijesti o količinama proizvoda za koje je podnesen prihvatljivi zahtjev te o drugim povezanim informacijama, kako slijedi:

                        (a)

                        svaki ponedjeljak najkasnije do 12:00 sati (po briselskom vremenu) o količinama proizvoda za koje su prihvatljivi zahtjevi podneseni u četvrtak i petak prethodnog tjedna;

                        (b)

                        svaki četvrtak najkasnije do 12:00 sati (po briselskom vremenu) o količinama proizvoda za koje su prihvatljivi zahtjevi podneseni u ponedjeljak, utorak i srijedu tog tjedna;

            Članak 8.
            Stupanje na snagu
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. travnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 347, 20.12.2013., str. 671.

            (2)  SL L 346, 20.12.2013., str. 12.

            (3)  SL L 347, 20.12.2013., str. 549.

            (4)  Delegirana uredba Komisije (EU) 2016/1238 оd 18. svibnja 2016. o dopuni Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (SL L 206, 30.7.2016., str. 15.).

            (5)  Provedbena uredba Komisije (EU) 2016/1240 od 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (SL L 206, 30.7.2016., str. 71.).

            PRILOG
            Popis proizvoda koji su prihvatljivi za potporu iz članka 2. stavka 1. i relevantni iznosi potpore po razdoblju skladištenja iz članka 4. stavka 1.

                        Oznaka carinske nomenklature (oznaka KN) proizvoda

                        Opis proizvoda

                        Iznos potpore po razdoblju skladištenja
                        (EUR/tona)

                        90 dana

                        120 dana

                        150 dana

                        1.

                        2.

                        3.

                        4.

                        5.

                        ex 0204 10 00

                        Svježi ili rashlađeni trupovi i polovice janjadi mlađe od dvanaest mjeseci

                        866

                        890

                        915

                        ex 0204 50 11

                        Svježi ili rashlađeni trupovi i polovice koza mlađih od dvanaest mjeseci


title: Provedbena uredba Komisije (EU) 2020/596 оd 30. travnja 2020. o dodjeli potpore za privatno skladištenje svježeg ili rashlađenog mesa goveda starih osam i više mjeseci i utvrđivanju iznosa potpore unaprijed

text:
                  4.5.2020

                  HR

                  Službeni list Europske unije

                  L 140/26

         PROVEDBENA UREDBA KOMISIJE (EU) 2020/596
         оd 30. travnja 2020.
         o dodjeli potpore za privatno skladištenje svježeg ili rashlađenog mesa goveda starih osam i više mjeseci i utvrđivanju iznosa potpore unaprijed
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 18. stavak 2. i članak 223. stavak 3. točku (c),
         uzimajući u obzir Uredbu Vijeća (EU) br. 1370/2013 od 16. prosinca 2013. o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda (2), a posebno njezin članak 4. stavak 2. točku (b),
         uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (3), a posebno njezin članak 62. stavak 2. točku (b),
         budući da:

                     (1)

                     Zbog velikih ograničenja kretanja u državama članicama zbog trenutačne pandemije bolesti COVID-19 ozbiljno je narušena prodaja određenih kategorija goveđih proizvoda, kao što su stražnje četvrtine namijenjene proizvodnji raznih odrezaka, ugostiteljskom sektoru. Otprilike 70 % domaće potražnje u Uniji za raznim odrescima proizvedenima od stražnje četvrtine otpada na ugostiteljski sektor. Zbog toga se stražnje četvrtine sada prerađuju u druge proizvode od goveđeg mesa, pa su im cijene već pale.

                     (2)

                     Zbog promijenjene potrošnje govedine došlo je do naglog pada potražnje za određenim proizvodima od goveđeg mesa. Zbog neravnoteže između ponude i potražnje na svjetskoj razini sektor govedine izložen je tržišnom poremećaju. To ima snažan negativan utjecaj na marže u tom sektoru i ugrožava financijsku održivost poljoprivrednika Unije. Ako se ne poduzmu mjere protiv tog tržišnog poremećaja, očekuje se da će cijene goveđih proizvoda u Uniji i dalje padati, a pritisak na cijene se nastaviti.

                     (3)

                     Zbog velikih ograničenja kretanja ograničena je i dostupnost radne snage za klaonice i preradu hrane, a smanjeni su i prijevozni i logistički kapaciteti.

                     (4)

                     Trenutačne poteškoće, a posebno neravnoteža ponude i potražnje na tržištu goveđeg mesa mogu se ublažiti skladištenjem stražnjih četvrtina namijenjenih proizvodnji proizvoda koji bi u većini slučajeva bili namijenjeni ugostiteljstvu.

                     (5)

                     Da bi se smanjila trenutačna neravnoteža ponude i potražnje koja stvara pritisak na smanjivanje cijena proizvoda od goveđeg mesa, te ublažilo teško stanje na tržištu, primjereno je dodijeliti potporu za privatno skladištenje svježeg ili rashlađenog mesa goveda starih osam i više mjeseci.

                     (6)

                     Delegiranom uredbom Komisije (EU) 2016/1238 (4) i Provedbenom uredbom Komisije (EU) 2016/1240 (5) utvrđuju se pravila o primjeni potpore za privatno skladištenje. Ako u ovoj Uredbi nije drukčije određeno, na potpore za privatno skladištenje svježeg ili rashlađenog mesa goveda starih osam i više mjeseci trebalo bi primjenjivati odredbe Delegirane uredbe (EU) 2016/1238 i Provedbene uredbe (EU) 2016/1240.

                     (7)

                     Da bi sustav bio brz, fleksibilan i funkcionalan, trebalo bi unaprijed utvrditi iznos potpore. U skladu s člankom 4. Uredbe (EU) br. 1370/2013 unaprijed utvrđena potpora za privatno skladištenje trebala bi se temeljiti na troškovima skladištenja i ostalim relevantnim tržišnim elementima. Primjereno je utvrditi potporu za ukupno razdoblje skladištenja na temelju troškova uskladištenja i otpreme iz skladišta, troškova skladištenja po danu i djelomične kompenzacije gubitka vrijednosti zamrzavanjem svježeg ili rashlađenoga goveđeg mesa.

                     (8)

                     Da bi potpora za privatno skladištenje bila djelotvorna i imala stvaran učinak na tržište, trebalo bi je dodjeljivati samo za još neuskladištene proizvode. U tom je kontekstu primjereno utvrditi razdoblje skladištenja.

                     (9)

                     Radi administrativne učinkovitosti i jednostavnosti trebalo bi utvrditi minimalnu količinu proizvoda koja se može obuhvatiti svakim zahtjevom.

                     (10)

                     Trebalo bi utvrditi sredstvo osiguranja kako bi se zajamčila ozbiljnost zahtjeva i osiguralo da mjera ima željeni učinak na tržište.

                     (11)

                     Mjere uvedene kao odgovor na pandemiju bolesti COVID-19 mogu utjecati na ispunjavanje zahtjeva povezanih s kontrolama na terenu za potpore za privatno skladištenje u skladu s člankom 60. Provedbene uredbe (EU) 2016/1240. Primjereno je državama članicama na koje utječu te mjere omogućiti fleksibilnost produljenjem roka za provedbu kontrola ulaska u skladište ili njihovom zamjenom drugim relevantnim dokazima te ukidanjem zahtjeva o provedbi nenajavljenih kontrola. Stoga je za potrebe ove Uredbe primjereno odstupiti od određenih odredaba Provedbene uredbe (EU) 2016/1240.

                     (12)

                     Člankom 42. stavkom 1. točkom (b) Provedbene uredbe (EU) 2016/1240 predviđa se da države članice jednom tjedno obavješćuju Komisiju o prihvatljivim zahtjevima. Da bi se osigurala transparentnost, praćenje i ispravno upravljanje iznosima raspoloživima za potpore, za učinkovito upravljanje programom nužne su češće obavijesti.

                     (13)

                     Kako bi imala neposredan učinak na tržište i pridonijela stabilizaciji cijena, ova bi Uredba trebala stupiti na snagu sljedećeg dana od dana objave u Službenom listu Europske unije.

                     (14)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Predmet i područje primjene

               1.   Ovom se Uredbom predviđa potpora za privatno skladištenje svježeg ili rashlađenog mesa goveda starih osam i više mjeseci iz članka 17. prvog podstavka točke (d) Uredbe (EU) br. 1308/2013, dalje u tekstu „potpora”.

               2.   Ako ovom Uredbom nije drukčije određeno, primjenjuju se Delegirana uredba (EU) 2016/1238 i Provedbena uredba (EU) 2016/1240.

            Članak 2.
            Prihvatljivi proizvodi

               1.   Popis proizvoda prihvatljivih za potporu naveden je u Prilogu.

               2.   Da bi bilo prihvatljivo za potporu, meso mora biti dobre i prikladne tržišne kvalitete te podrijetlom iz Unije. Proizvodi moraju ispunjavati zahtjeve iz odjeljka III. Priloga VI. Delegiranoj uredbi (EU) 2016/1238.

               3.   Potpora se dodjeljuje samo za još neuskladištene količine svježeg ili rashlađenog mesa goveda starih osam i više mjeseci.

            Članak 3.
            Podnošenje i prihvatljivost zahtjeva

               1.   Zahtjevi za potporu mogu se podnositi od 7. svibnja 2020.

               2.   Svaki zahtjev mora se odnositi na proizvode navedene u Prilogu, uz navođenje odgovarajuće klase prema konformaciji.

               3.   Minimalna prihvatljiva količina po zahtjevu je 10 tona.

            Članak 4.
            Iznos potpore i razdoblje skladištenja

               1.   Relevantni iznosi potpore po razdoblju skladištenja navedeni su u Prilogu.

               2.   Ugovorno skladištenje završava dan prije dana otpreme iz skladišta.

               3.   Potpora se može dodijeliti samo za razdoblje skladištenja od 90, 120 ili 150 dana.

            Članak 5.
            Sredstvo osiguranja
            Pri podnošenju zahtjeva za potporu za a proizvode prihvatljive za potporu zahtijeva se sredstvo osiguranja u skladu s člankom 4. točkom (b) Delegirane uredbe (EU) 2016/1238 u iznosu od 100 EUR po toni.

            Članak 6.
            Kontrole

               1.   Odstupajući od članka 60. stavaka 1. i 2. Provedbene uredbe (EU) 2016/1240, ako zbog mjera koje je država članica uvela kao odgovor na pandemiju bolesti COVID-19, dalje u tekstu „mjere”, agencija za plaćanja ne može na vrijeme provesti kontrole iz članka 60. stavaka 1. i 2. te uredbe, predmetna država članica može:

                           (a)

                           produljiti rok za provedbu tih kontrola iz članka 60. stavka 1. prvog podstavka do najviše 30 dana nakon prestanka tih mjera; ili

                           (b)

                           tijekom razdoblja primjene tih mjera zamijeniti te kontrole upotrebom relevantnih dokaza, uključujući fotografije s lokacijskim označivanjem ili druge dokaze u elektroničkom obliku.

               2.   Odstupajući od članka 60. stavka 3. prvog podstavka Provedbene uredbe (EU) 2016/1240, ako agencija za plaćanja zbog mjera ne može provoditi nenajavljene kontrole na terenu, ona ih nije obvezna provoditi u razdoblju dok su te mjere za snazi.

            Članak 7.
            Obavijesti o količinama za koje je podnesen zahtjev
            Odstupajući od članka 42. stavka 1. točke (b) Provedbene uredbe (EU) 2016/1240, države članice dužne su slati obavijesti o količinama i druge povezane informacije proizvodima za koje je podnesen prihvatljiv zahtjev te o drugim povezanim informacijama, kako slijedi:

                        (a)

                        svaki ponedjeljak najkasnije do 12:00 sati (po briselskom vremenu), o količinama proizvoda za koje su prihvatljivi zahtjevi podneseni u četvrtak i petak prethodnog tjedna;

                        (b)

                        svaki četvrtak najkasnije do 12:00 sati (po briselskom vremenu), o količinama proizvoda za koje su prihvatljivi zahtjevi podneseni u ponedjeljak, utorak i srijedu tog tjedna;

            Članak 8.
            Stupanje na snagu
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. travnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 347, 20.12.2013., str. 671.

            (2)  SL L 346, 20.12.2013., str. 12.

            (3)  SL L 347, 20.12.2013., str. 549.

            (4)  Delegirana uredba Komisije (EU) 2016/1238 оd 18. svibnja 2016. o dopuni Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (SL L 206, 30.7.2016., str. 15.).

            (5)  Provedbena uredba Komisije (EU) 2016/1240 od 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (SL L 206, 30.7.2016., str. 71.).

            PRILOG

               Popis proizvoda prihvatljivih za potporu iz članka 2. stavka 1. i relevantni iznosi potpore po razdoblju skladištenja iz članka 4. stavka 1.

                        Oznaka carinske nomenklature (oznaka KN) proizvoda

                        Opis proizvoda

                        Klasa proizvoda prema konformaciji iz odjeljka III. Priloga IV. Uredbi (EU) br. 1308/2013

                        Iznos potpore po razdoblju skladištenja
                        (EUR/tona)

                        90 dana

                        120 dana

                        150 dana

                        1.

                        2.

                        3.

                        4.

                        5.

                        6.

                        ex 0201 20 50

                        Raskomadane stražnje četvrtine: stražnji dio polovice sa svim kostima, butom i leđima, uključujući filet, s najmanje tri cijela ili rezana rebra, sa ili bez koljenice, te sa ili bez potrbušine

                        S: Vrhunska
                        E: Izvrsna
                        U: Vrlo dobra
                        R: Dobra
                        O: Osrednja

                        1 008

                        1 033

                        1 058


title: Provedbena uredba Komisije (EU) 2020/593 оd 30. travnja 2020. o odobravanju sporazuma i odluka o mjerama za stabilizaciju tržišta u sektoru krumpira

text:
                  4.5.2020

                  HR

                  Službeni list Europske unije

                  L 140/13

         PROVEDBENA UREDBA KOMISIJE (EU) 2020/593
         оd 30. travnja 2020.
         o odobravanju sporazuma i odluka o mjerama za stabilizaciju tržišta u sektoru krumpira
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 222.,
         budući da:

                     (1)

                     Sektor krumpira može se podijeliti na svježi krumpir, koji se uglavnom kupuje za potrošnju u kućanstvu, i krumpir za preradu, koji se koristi u hrani za životinje i prerađenim prehrambenim proizvodima kao što su smrznuti krumpir (uključujući smrznuti pomfrit), sušeni krumpir, pripremljeni ili konzervirani krumpir.

                     (2)

                     Proizvodnja krumpira u Uniji iznosi približno 52 milijuna tona, a od toga je 19,5 milijuna tona krumpir za preradu. Belgija, Njemačka, Francuska, Italija i Nizozemska najveći su proizvođači krumpira za preradu u Uniji. Procjenjuje se da je 41 % proizvodnje krumpira za preradu namijenjeno proizvodnji smrznutog pomfrita.

                     (3)

                     Unija je neto izvoznik prerađenog krumpira. Procjenjuje se da je u prosjeku u zadnjih pet godina iz Belgije, Njemačke, Francuske, Italije i Nizozemske u treće zemlje izvezeno barem četiri milijuna tona krumpira za preradu u obliku prerađenih proizvoda od krumpira. U normalnim tržišnim uvjetima posebno je važan izvoz smrznutog krumpira, a posebno smrznutog pomfrita. Iz Unije potječe 64 % posto svjetskog izvoza smrznutog krumpira koji se izvozi u cijeli svijet, a vrijednost smrznutog pomfrita izvezenog iz Unije u treće zemlje procijenjena je 2019. na 1,85 milijardi EUR.

                     (4)

                     Zbog trenutačne pandemije bolesti COVID-19 i velikih ograničenja kretanja ljudi u državama članicama, proizvođači krumpira za preradu suočeni su s ekonomskim poremećajem zbog kojega imaju financijske poteškoće i problem s likvidnošću.

                     (5)

                     Širenje bolesti i poduzete mjere ograničavaju dostupnost radne snage i ugrožavaju proizvodnju, preradu i prijevoz krumpira za preradu.

                     (6)

                     Zbog obveznog zatvaranja restorana i drugih ugostiteljskih objekata poput kantina u školama i poduzećima, kao i otkazivanja sportskih i zabavnih priredbi kao što su kulturni festivali i festivali na otvorenom i sportski turniri, u Uniji i u trećim zemljama, ugostiteljska je djelatnost stala pa se uvelike promijenila i potražnja za proizvodima od krumpira. Budući da potrošači uglavnom više ne jedu u restoranima i ne kupuju brzu hranu, sve više traže svježi krumpir za pripremu kod kuće. Usto, iako je narasla potražnja za određenim prerađenim proizvodima od krumpira, kao što su čips i sušeni pire, time se ne može nadoknaditi pad potražnje u ugostiteljstvu.

                     (7)

                     Štoviše, kupci u Uniji i na svjetskom tržištu otkazuju ugovore i odgađaju sklapanje novih u očekivanju daljnjeg pada cijena. Osim toga, na izvoz utječu i logistički izazovi jer je početak pandemije bolesti COVID-19 u Kini doveo i u Kini i drugdje do velikog preopterećenja luka. Očekuje se da se razdoblje potpunog ili djelomičnog otkazivanja nastavi barem do lipnja 2020., zbog čega će kontejnera biti manje, osobito onih za svježu i smrznutu robu, cijene će znatno rasti, a izvoznicima će pošiljke biti odgođene. Prema informacijama Unijinih proizvođača krumpira za preradu, od četvrtog tjedna ožujka 2020. broj transakcija između država članica smanjio se od 25 do 47 %, a izvoz u treće zemlje od 30 do 65 %.

                     (8)

                     Kao posljedica toga, uz povećanu potražnju za svježim krumpirom došlo je do naglog pada potražnje za krumpirom za preradu, što je imalo ozbiljne i neposredne posljedice za tržište. Taj se nagli pad potražnje odnosi posebno, iako ne jedino, na krumpir za preradu koji se upotrebljava za smrznuti pomfrit, ostali rezani krumpir i vakuumirane proizvode, koji se obično konzumiraju u objektima brze prehrane i u restoranima. Zbog različitih karakteristika svježeg krumpira i krumpira za preradu, krumpir za transformaciju ne može se prodavati na tržištu svježeg krumpira. Budući da nema trgovanja, cijene na tržištima budućnosnica znatno su pale te su u travnju 2020. bile 90 % niže nego u siječnju 2020. Kao posljedica prekida trgovanja u nekim državama članicama proizvođačima, kao što su Belgija i Francuska, više nema kotacija za određeni krumpir za preradu, što je znak naglog pada količine i vrijednosti transakcija. U drugim državama članicama, kao što su Njemačka i Nizozemska, cijena krumpira za preradu smanjila se za 90 %.

                     (9)

                     Osim toga, trenutačno su u skladištima velike količine krumpira za preradu. Procjenjuje se da će se barem 2 650 000 tona krumpira za preradu (u vrijednosti od 400 milijuna EUR) iz 2019. još biti u skladištima kad u srpnju 2020. završi ovogodišnje vađenje. Uskladištenom krumpiru za preradu ubranom u listopadu/studenome 2019. uskoro će kvaliteta toliko pasti da će postati neupotrebljiv. Dio preostalih zaliha koje ne uspiju na vrijeme preraditi proizvođači će morati uništiti da bi bilo mjesta za krumpir za preradu iz sezone 2020. Budući da će troškove prijevoza i uništavanja morati platiti proizvođači, postoji opasnost da će kao zadnju opciju odabrati ostavljanje krumpira na polju. To bi moglo izazvati dugoročne ekološke i fitosanitarne posljedice jer će taj krumpir klijati nad idućim urodom, pa bi se mogle razviti bolesti zbog kojih bi tlo bilo dugoročno kontaminirano, a novi nasadi ugroženi.

                     (10)

                     Zbog navedenih okolnosti ovo se razdoblje može smatrati razdobljem velike tržišne neravnoteže.

                     (11)

                     Kako bi se proizvođačima krumpira pomoglo da u ovom razdoblju velike tržišne neravnoteže uspostave ravnotežu, primjereno je za krumpir za preradu na ograničeno šestomjesečno razdoblje dopustiti sporazume i odluke poljoprivrednika, udruženja poljoprivrednika ili udruženja takvih udruženja, priznatih organizacija proizvođača, njihovih udruženja i priznatih sektorskih organizacija. Te mjere uključuju sljedeće: i. povlačenje s tržišta i besplatnu distribuciju, ii. transformaciju i preradu, iii. skladištenje, iv. zajedničku promidžbu te v. privremeno planiranje proizvodnje.

                     (12)

                     Takvi sporazumi i odluke koje se odnose na krumpir za preradu mogli bi uključivati: i. povlačenje krumpira s tržišta radi propisnog uništenja proizvoda ili besplatne distribucije bankama hrane ili javnim institucijama, ii. preradu krumpira u druge svrhe, kao što su hrana za životinje, proizvodnja radi metanizacije, iii. stvaranje i pronalaženje skladišnih kapaciteta i priprema krumpira za duže skladištenje, iv. poticanje potrošnje prerađenih proizvoda od krumpira te v. planiranje mjera smanjenja budućih nasada i prilagodbu postojećih ugovora za krumpir iz sezone 2020.

                     (13)

                     Svaki sporazum ili odluku o krumpiru za preradu trebalo bi privremeno odobriti na šest mjeseci. Budući da je to vrijeme za rješavanje postojećih zaliha krumpira iz sezone 2019., a krumpir iz 2020. bit će izvađen ovog ljeta, očekuje se da u tom razdoblju mjere imaju najveći učinak.

                     (14)

                     U skladu s člankom 222. stavkom 1. prvim podstavkom Uredbe (EU) br. 1308/2013, odobrenje se izdaje ako se ne narušava funkcioniranje unutarnjeg tržišta i ako sporazumi i odluke strogo slijede cilj stabilizacije sektora. Ti posebni uvjeti isključuju sporazume i odluke koji izravno ili neizravno uzrokuju podjelu tržišta, diskriminaciju na temelju državljanstva ili utvrđivanje cijena. Na sporazume i odluke koji ne ispunjavaju te uvjete ili ih više ne ispunjavaju primjenjuje se članak 101. stavak 1. Ugovora.

                     (15)

                     Odobrenje predviđeno ovom Uredbom trebalo bi obuhvatiti područje Unije jer je ozbiljna nestabilnost tržišta zajednička cijeloj Uniji.

                     (16)

                     Kako bi države članice mogle procijeniti narušavaju li sporazumi i odluke o krumpiru za preradu funkcioniranje unutarnjeg tržišta i slijede li strogo cilj stabilizacije sektora krumpira, informacije o sklopljenim sporazumima i donesenim odlukama te o obujmu proizvodnje i razdoblju na koje se odnose trebalo bi dostaviti nadležnim tijelima, uključujući i tijela nadležna za tržišno natjecanje, u državi članici s najvećim udjelom u procijenjenom obujmu proizvodnje krumpira obuhvaćenom tim sporazumima ili odlukama.

                     (17)

                     S obzirom na veliku tržišnu neravnotežu, potrebu za hitnim rješavanjem pitanja preostalih zaliha krumpira i približavanje vremena kada se krumpir obično bere, skladišti i transformira, ova bi Uredba trebala stupiti na snagu sljedećeg dana od dana objave.

                     (18)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Ne dovodeći u pitanje članak 152. stavak 1.a, članak 209. stavak 1. ni članak 210. stavak 1. Uredbe (EU) br. 1308/2013, poljoprivrednicima, udruženjima poljoprivrednika, udruženjima takvih udruženja, priznatim organizacijama proizvođača, njihovim udruženjima i priznatim sektorskim organizacijama odobrava se sklapanje sporazuma o krumpiru za preradu i donošenje zajedničkih odluka o povlačenju s tržišta i besplatnoj distribuciji, transformaciji i preradi, skladištenju, zajedničkoj promidžbi i privremenom planiranju proizvodnje krumpira za preradu u razdoblju od šest mjeseci od datuma stupanja na snagu ove Uredbe.

            Članak 2.
            Države članice poduzimaju potrebne mjere kako bi osigurale da sporazumi i odluke iz članka 1. ne narušavaju pravilno funkcioniranje unutarnjeg tržišta i da strogo slijede cilj stabilizacije sektora krumpira.

            Članak 3.
            Zemljopisno područje primjene ovog odobrenja jest područje Unije.

            Članak 4.

               1.   Čim se sklope sporazumi ili donesu odluke iz članka 1., predmetni poljoprivrednici, udruženja poljoprivrednika, udruženja takvih udruženja, priznate organizacije proizvođača, njihova udruženja i priznate sektorske organizacije dužni su dostaviti te sporazume ili odluke nadležnim tijelima države članice s najvećim udjelom procijenjenog obujma proizvodnje krumpira obuhvaćenog tim sporazumima ili odlukama, navodeći sljedeće:

                           (a)

                           procijenjeni obuhvaćeni obujam proizvodnje;

                           (b)

                           očekivano razdoblje primjene.

               2.   Najkasnije 25 dana nakon isteka šestomjesečnog razdoblja iz članka 1. predmetni poljoprivrednici, udruženja poljoprivrednika, udruženja takvih udruženja, priznate organizacije proizvođača, njihova udruženja i priznate sektorske organizacije dužni su obavijestiti nadležna tijela iz stavka 1. ovog članka o stvarnom obujmu proizvodnje krumpira obuhvaćenom tim sporazumima ili odlukama.

               3.   U skladu s Provedbenom uredbom Komisije (EU) 2017/1185 (2) države članice dužne su Komisiji dostaviti sljedeće obavijesti:

                           (a)

                           najkasnije pet dana nakon isteka svakog jednomjesečnog razdoblja: pregled sporazuma i odluka koji su im dostavljeni u tom razdoblju u skladu sa stavkom 1.;

                           (b)

                           najkasnije 30 dana nakon isteka šestomjesečnog razdoblja iz članka 1.: pregled sporazuma i odluka koji su se primjenjivali tijekom tog razdoblja.

            Članak 5.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. travnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 347, 20.12.2013., str. 671.

            (2)  Provedbena uredba Komisije (EU) 2017/1185 оd 20. travnja 2017. o utvrđivanju pravila za primjenu uredbi (EU) br. 1307/2013 i (EU) br. 1308/2013 Europskog parlamenta i Vijeća u pogledu dostavljanja informacija i dokumenata Komisiji te o izmjeni i stavljanju izvan snage nekoliko uredbi Komisije (SL L 171, 4.7.2017., str. 113.).


title: Provedbena uredba Komisije (EU) 2020/594 оd 30. travnja 2020. o odobravanju sporazuma i odluka o mjerama za stabilizaciju tržišta u sektoru živog drveća i drugih biljaka, lukovica, korijenja i sličnoga, rezanog cvijeća i ukrasnog lišća

text:
                  4.5.2020

                  HR

                  Službeni list Europske unije

                  L 140/17

         PROVEDBENA UREDBA KOMISIJE (EU) 2020/594
         оd 30. travnja 2020.
         o odobravanju sporazuma i odluka o mjerama za stabilizaciju tržišta u sektoru živog drveća i drugih biljaka, lukovica, korijenja i sličnoga, rezanog cvijeća i ukrasnog lišća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 222.,
         budući da:

                     (1)

                     Unija je vodeći proizvođač živog drveća i drugih biljaka, lukovica, korijenja i sličnoga, rezanog cvijeća i ukrasnog lišća (dalje u tekstu „žive biljke i cvijeće”). Ukupna vrijednost proizvodnje Unije u 2019. iznosila je 20 milijardi EUR.

                     (2)

                     Oko 85 % Unijine proizvodnje živih biljaka i cvijeća namijenjeno je unutarnjem tržištu, dok se preostalih 15 % izvozi u treće zemlje.

                     (3)

                     Karike u lancu opskrbe u sektoru živih biljaka i cvijeća međusobno su vrlo povezane, a njegovo funkcioniranje ovisi o neometanom funkcioniranju i učinkovitoj organizaciji logistike koja je nužna da bi tržišni sustav proizvoda koji velikim dijelom brzo propadaju mogao funkcionirati.

                     (4)

                     Osim toga, proizvodnja i prodaja živih biljaka i cvijeća sezonskog je karaktera. Najveći dio živih biljaka i cvijeća proizvodi se u proljeće za posebne prigode, kao što su Majčin dan i Uskrs, a sobne biljke posebno se proizvode u malim posudama u skladu sa sezonskom potražnjom. Vrhunac prodaje obično se bilježi u proljeće. U nekim podsektorima, kao što su jednogodišnje cvjetnice i rezano cvijeće, od 40 % do 80 % prodaje ostvaruje se od ožujka do lipnja.

                     (5)

                     Zbog trenutačne pandemije bolesti COVID-19 i velikih ograničenja kretanja ljudi u državama članicama, u sektoru živih biljaka i cvijeća došlo je do ekonomskog poremećaja zbog kojega proizvođači imaju financijske poteškoće i problem s likvidnošću.

                     (6)

                     Širenje bolesti i poduzete mjere ograničavaju dostupnost radne snage, posebno u prijevozu, te ugrožavaju proizvodnju, prikupljanje, aukcijsku i drugu prodaju živih biljaka i cvijeća.

                     (7)

                     Zbog obveznog zatvaranja vanjskih tržnica, vrtnih centara i specijaliziranih maloprodajnih trgovina te zatvaranja ugostiteljskih objekata i otkazivanja događanja i svečanosti došlo je do zastoja u poslovanju sektora živih biljaka i cvijeća. Djelomično ponovno otvaranje vrtnih centara i specijaliziranih maloprodajnih trgovina u nekim državama članicama bitno ne mijenja tu situaciju zbog snažne povezanosti karika u lancu opskrbe i njegove ovisnosti o funkcioniranju logistike i ograničenom skladišnom prostoru. Očekuje se da će mjere ograničavanja socijalnih kontakata ostati na snazi i u predstojećim mjesecima te će i dalje utjecati na logistiku i prodaju jer će manje potrošača moći ulaziti u trgovine. Štoviše, već su otkazana velika događanja, kao što su vrtne izložbe koje se obično održavaju u predstojećim mjesecima, a druga društvena okupljanja na kojima su uobičajene cvjetne dekoracije, primjerice vjenčanja, također se otkazuju.

                     (8)

                     Štoviše, kupci u Uniji i na svjetskom tržištu otkazuju ugovore i odgađaju sklapanje novih u očekivanju daljnjeg pada cijena. Osim toga, na izvoz utječu i logistički izazovi jer je početak pandemije bolesti COVID-19 u Kini doveo i u Kini i drugdje do velikog preopterećenja luka. Očekuje se da se razdoblje potpunog ili djelomičnog otkazivanja nastavi barem do lipnja 2020., zbog čega će kontejnera biti manje, cijene će znatno rasti, a izvoznicima će pošiljke biti odgođene.

                     (9)

                     Ta neravnoteža između ponude i potražnje stvara ekonomski poremećaj u sektoru živih biljaka i cvijeća. Kao posljedica te neravnoteže došlo je do naglog pada potražnje za živim biljkama i cvijećem, što je imalo ozbiljne i neposredne posljedice za tržište. Ukupna potražnja za proizvodima od živih biljaka i cvijeća na tržištu Unije smanjila se za 80 %. Trgovanje na aukcijama uvelike je poremećeno. Nizozemska aukcijsko tržište, na koje otpada 35 % ukupne prodaje Unije, sredinom ožujka 2020. zabilježilo je smanjenje prometa od 85 %. Iako se u međuvremenu donekle oporavilo, promet je i dalje 30 % manji nego sredinom travnja 2019. U nekim državama članicama, kao što su Belgija i Francuska, aukcije su otkazane, a veleprodajne tržnice zatvorene. Nadalje, u nekim državama članicama, kao što je Nizozemska, uništene su velike količine cvjetnica, koje se ne mogu skladištiti, i rezanog cvijeća, koje brzo propada i ima sezonski karakter. To je dovelo do naglog pada cijena na nizozemskim aukcijama. U tjednu od 16. do 22. ožujka 2020., kada je došlo do velikog pada na tržištu, cijene su bile gotovo 60 % niže nego u istom tjednu 2019. Osim toga, u tjednima od 23. do 29. ožujka, od 30. ožujka do 5. travnja i od 6. do 12. travnja 2020. cijene su i dalje bile od 36 % do 23 % niže nego u istim tjednima 2019.

                     (10)

                     Zbog navedenih okolnosti ovo se razdoblje može smatrati razdobljem velike tržišne neravnoteže.

                     (11)

                     Kako bi se u ovom razdoblju velike tržišne neravnoteže u sektoru živih biljaka i cvijeća uspostavila ravnoteža, primjereno je na šest mjeseci dopustiti sporazume i odluke poljoprivrednika, udruženja poljoprivrednika, udruženja takvih udruženja, priznatih organizacija proizvođača, njihovih udruženja i priznatih sektorskih organizacija u sektoru živih biljaka i cvijeća. Te mjere uključuju: i. povlačenje s tržišta ili besplatnu distribuciju; ii. zajedničku promidžbu; i iii. privremeno planiranje proizvodnje.

                     (12)

                     Takvi sporazumi i odluke mogli bi uključivati: i. kolektivno povlačenje s tržišta radi propisnog uništenja živih biljaka i cvijeća; ii. mjere promidžbe kojima se potrošači pozivaju da kupe žive biljke i cvijeće; i iii. kolektivno planiranje proizvodnje radi koordinacije sadnje živih biljaka i cvijeća s obzirom na buduće ukidanje ograničenja.

                     (13)

                     Svi sporazumi i odluke trebali bi se privremeno odobriti tijekom razdoblja od šest mjeseci. Budući da je to razdoblje u kojem će se najviše živih biljaka i cvijeća prikupiti i staviti na tržište, očekuje se da će u tom razdoblju mjere imati najveći učinak.

                     (14)

                     U skladu s člankom 222. stavkom 1. prvim podstavkom Uredbe (EU) br. 1308/2013, odobrenje se izdaje ako se ne narušava funkcioniranje unutarnjeg tržišta i ako sporazumi i odluke strogo slijede cilj stabilizacije sektora. Ti posebni uvjeti isključuju sporazume i odluke koji izravno ili neizravno uzrokuju podjelu tržišta, diskriminaciju na temelju državljanstva ili utvrđivanje cijena. Na sporazume i odluke koji ne ispunjavaju te uvjete ili ih više ne ispunjavaju primjenjuje se članak 101. stavak 1. Ugovora.

                     (15)

                     Odobrenje predviđeno ovom Uredbom trebalo bi obuhvatiti područje Unije jer je ozbiljna nestabilnost tržišta zajednička cijeloj Uniji.

                     (16)

                     Kako bi države članice mogle procijeniti narušavaju li sporazumi i odluke funkcioniranje unutarnjeg tržišta i slijede li strogo cilj stabilizacije sektora živih biljaka i cvijeća, informacije o sklopljenim sporazumima i donesenim odlukama te o obujmu proizvodnje i razdoblju na koje se odnose trebalo bi dostaviti nadležnim tijelima, uključujući i tijela nadležna za tržišno natjecanje, u državi članici s najvećim udjelom u procijenjenom obujmu proizvodnje živih biljaka i cvijeća obuhvaćenom tim sporazumima ili odlukama.

                     (17)

                     S obzirom na to da je do velike tržišne neravnoteže došlo u razdoblju u kojem sektor živih biljaka i cvijeća ostvaruje najveću prodaju, ova bi Uredba trebala stupiti na snagu sljedećeg dana od dana objave.

                     (18)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Ne dovodeći u pitanje članak 152. stavak 1.a, članak 209. stavak 1. i članak 210. stavak 1. Uredbe (EU) br. 1308/2013, poljoprivrednicima, udruženjima poljoprivrednika, udruženjima takvih udruženja, priznatim organizacijama proizvođača, njihovim udruženjima i priznatim sektorskim organizacijama u sektoru živog drveća i drugih biljaka, lukovica, korijenja i sličnoga, rezanog cvijeća i ukrasnog lišća, dalje u tekstu „žive biljke i cvijeće”, odobrava se sklapanje sporazuma i donošenje zajedničkih odluka o povlačenju s tržišta i besplatnoj distribuciji, zajedničkoj promidžbi i privremenom planiranju proizvodnje tijekom razdoblja od šest mjeseci od datuma stupanja na snagu ove Uredbe.

            Članak 2.
            Države članice dužne su poduzeti potrebne mjere kako sporazumi i odluke iz članka 1. ne bi narušavali pravilno funkcioniranje unutarnjeg tržišta i kako bi im isključivi cilj bilo stabiliziranje sektora živih biljaka i cvijeća.

            Članak 3.
            Zemljopisno područje primjene tog odobrenja jest područje Unije.

            Članak 4.

               1.   Čim se sklope sporazumi ili donesu odluke iz članka 1., predmetni poljoprivrednici, udruženja poljoprivrednika, udruženja takvih udruženja, priznate organizacije proizvođača, njihova udruženja i priznate sektorske organizacije dužni su dostaviti te sporazume ili odluke nadležnim tijelima države članice s najvećim udjelom procijenjenog obujma proizvodnje živih biljaka i cvijeća obuhvaćenog tim sporazumima ili odlukama, navodeći sljedeće:

                           (a)

                           procijenjeni obuhvaćeni obujam proizvodnje;

                           (b)

                           očekivano razdoblje primjene.

               2.   Najkasnije 25 dana nakon isteka šestomjesečnog razdoblja iz članka 1. predmetni poljoprivrednici, udruženja poljoprivrednika, udruženja takvih udruženja, priznate organizacije proizvođača, njihova udruženja i priznate sektorske organizacije dužni su obavijestiti nadležna tijela iz stavka 1. ovog članka o stvarnoj količini živih biljaka i cvijeća obuhvaćenoj tim sporazumima ili odlukama.

               3.   U skladu s Provedbenom uredbom Komisije (EU) 2017/1185 (2) države članice dužne su Komisiji dostaviti sljedeće obavijesti:

                           (a)

                           najkasnije pet dana nakon isteka svakog jednomjesečnog razdoblja: obavijest o sporazumima i odlukama koji su im dostavljeni u tom razdoblju u skladu sa stavkom 1.;

                           (b)

                           najkasnije 30 dana nakon isteka šestomjesečnog razdoblja iz članka 1.: pregled sporazuma i odluka koji su se primjenjivali tijekom tog razdoblja.

            Članak 5.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. travnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 347, 20.12.2013., str. 671.

            (2)  Provedbena uredba Komisije (EU) 2017/1185 оd 20. travnja 2017. o utvrđivanju pravila za primjenu uredbi (EU) br. 1307/2013 i (EU) br. 1308/2013 Europskog parlamenta i Vijeća u pogledu dostavljanja informacija i dokumenata Komisiji te o izmjeni i stavljanju izvan snage nekoliko uredbi Komisije (SL L 171, 4.7.2017., str. 113.).


title: Provedbena uredba Komisije (EU) 2020/599 оd 30. travnja 2020. o odobravanju sporazuma i odluka o planiranju proizvodnje u sektoru mlijeka i mliječnih proizvoda

text:
                  4.5.2020

                  HR

                  Službeni list Europske unije

                  L 140/37

         PROVEDBENA UREDBA KOMISIJE (EU) 2020/599
         оd 30. travnja 2020.
         o odobravanju sporazuma i odluka o planiranju proizvodnje u sektoru mlijeka i mliječnih proizvoda
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 222.,
         budući da:

                     (1)

                     Zbog trenutačne pandemije bolesti COVID-19 i velikih ograničenja kretanja ljudi u državama članicama, u sektoru mlijeka i mliječnih proizvoda došlo je do ekonomskog poremećaja zbog kojega poljoprivrednici imaju financijske poteškoće i problem s likvidnošću.

                     (2)

                     Širenje bolesti i poduzete mjere ograničavaju dostupnost radne snage i ugrožavaju proizvodnju, prikupljanje i preradu mlijeka. Time se problemi sektora samo pogoršavaju jer je prerađivačka industrija, čije su tvornice u teškoćama, prisiljena tražiti alternativna rješenja za prikupljanje sirovog mlijeka koje i dalje pristiže.

                     (3)

                     Zbog obveze zatvaranja trgovina, otvorenih tržnica, restorana i ostalih ugostiteljskih objekata ugostiteljska je djelatnost stala, pa se bitno promijenila i potražnja za mlijekom i mliječnim proizvodima. Potražnja potrošača preusmjerena je na osnovnu hranu nauštrb specijalnih mliječnih proizvoda. U ugostiteljskoj djelatnosti tradicionalno se troši, ovisno o proizvodu, otprilike 10 do 20 % proizvodnje mlijeka i mliječnih proizvoda u Uniji. Zato je u sektoru mlijeka i mliječnih proizvoda pala potražnja za određenim proizvodima koji se prodaju u ugostiteljskoj djelatnosti. Na primjer, više od polovine proizvodnje sira mozzarelle u Uniji namijenjeno je sektoru usluživanja hrane. Povećanje potrošnje određenih mliječnih proizvoda u maloprodajnom sektoru nije nadoknadilo smanjenje potražnje u ugostiteljstvu.

                     (4)

                     Štoviše, u Uniji i na svjetskom tržištu kupci mlijeka i mliječnih proizvoda otkazuju ugovore i odgađaju sklapanje novih u očekivanju daljnjeg pada cijena. Osim toga, na izvoz mlijeka i mliječnih proizvoda utječu i logistički izazovi jer je početak pandemije bolesti COVID-19 u Kini doveo i u Kini i drugdje do velikog preopterećenja luka. Očekuje se da se razdoblje potpunog ili djelomičnog otkazivanja nastavi barem do lipnja 2020., zbog čega će kontejnera biti manje, cijene će znatno rasti, a izvoznicima će pošiljke biti odgođene. Oko 15 % ukupne količine mlijeka i mliječnih proizvoda proizvedenih u Uniji izvozi se u treće zemlje.

                     (5)

                     Zbog toga se sirovo mlijeko dijelom prerađuje u nezapakirane, trajne proizvode koji se mogu skladištiti i manje su radno intenzivni, kao što su obrano mlijeko u prahu i maslac, što premašuje redovnu tržišnu potražnju. Ipak, mnogo proizvođača u Uniji nema kapacitete za preradu mlijeka u druge proizvode, pa su prisiljeni nastaviti proizvoditi mliječne proizvode koji se mnogo manje traže.

                     (6)

                     Ta neravnoteža između ponude i potražnje stvara ekonomski poremećaj u sektoru mlijeka i mliječnih proizvoda. Zbog te su neravnoteže veleprodajne cijene mlijeka i mliječnih proizvoda znatno pale, ponajviše od početka ožujka 2020.: obrano mlijeko u prahu za 19 %, a maslac za 14 %. Prvo su znatno pale cijene obranog mlijeka u prahu i maslaca jer se višak mlijeka prerađuje u te proizvode kad je ponuda mlijeka veća od potražnje. Na temelju cijene obranog mlijeka u prahu i maslaca procjenjuje se da je veleprodajna cijena ekvivalenta sirovog mlijeka od početka veljače do prvog tjedna travnja pala za 24 %. Taj se iznimni pad cijene dogodio ovog proljeća zato što su se promjene potražnje povezane s mjerama ograničenja kretanja poklopile s vrhuncem glavnim razdobljem proizvodnje mlijeka. Očekuje se da cijene mlijeka i mliječnih proizvoda nastave padati jer će proizvodnja mlijeka rasti u proljeće i ljeto, glavnom proizvodnom razdoblju u sektoru mlijeka i mliječnih proizvoda.

                     (7)

                     Zbog navedenih okolnosti ovo se razdoblje može smatrati razdobljem velike tržišne neravnoteže.

                     (8)

                     Kako bi se u ovom razdoblju velike tržišne neravnoteže u sektoru mlijeka i mliječnih proizvoda uspostavila ravnoteža, primjereno je dopustiti sporazume i odluke poljoprivrednika, udruženja poljoprivrednika, udruženja takvih udruženja, priznatih organizacija proizvođača, njihovih udruženja i priznatih sektorskih organizacija. Takvi sporazumi i odluke mogli bi biti rezultat zajedničkog napora gospodarskih subjekata da planiraju proizvodnju sirovog mlijeka u skladu s promjenjivom potražnjom.

                     (9)

                     Sporazumi i odluke o planiranju proizvodnje trebali bi biti odobreni privremeno, i to na šest mjeseci u razdoblju proljeća i ljeta jer je to glavno proizvodno razdoblje u sektoru mlijeka i mliječnih proizvoda te bi tada trebali imati najveći učinak.

                     (10)

                     Budući da veliki tržišni poremećaj traje od početka travnja 2020., i to bi šestomjesečno razdoblje trebalo početi od 1. travnja 2020.

                     (11)

                     U skladu s člankom 222. stavkom 1. prvim podstavkom Uredbe (EU) br. 1308/2013, odobrenje se izdaje ako se ne narušava funkcioniranje unutarnjeg tržišta i ako sporazumi i odluke strogo slijede cilj stabilizacije sektora. Ti posebni uvjeti isključuju sporazume i odluke koji izravno ili neizravno uzrokuju podjelu tržišta, diskriminaciju na temelju državljanstva ili utvrđivanje cijena. Na sporazume i odluke koji ne ispunjavaju te uvjete ili ih više ne ispunjavaju primjenjuje se članak 101. stavak 1. Ugovora.

                     (12)

                     Odobrenje predviđeno ovom Uredbom trebalo bi obuhvatiti područje Unije jer je ozbiljna nestabilnost tržišta zajednička cijeloj Uniji.

                     (13)

                     Kako bi države članice mogle procijeniti narušavaju li sporazumi i odluke funkcioniranje unutarnjeg tržišta i slijede li strogo cilj stabilizacije sektora mlijeka i mliječnih proizvoda, informacije o sklopljenim sporazumima i donesenim odlukama te o obujmu proizvodnje i razdoblju na koje se odnose trebalo bi dostaviti nadležnim tijelima, uključujući i tijela nadležna za tržišno natjecanje, u državi članici s najvećim udjelom u procijenjenom obujmu proizvodnje mlijeka obuhvaćenom tim sporazumima ili odlukama.

                     (14)

                     Zbog velike nestabilnosti tržišta i približavanja vrhunca proizvodnog razdoblja ova bi Uredba trebala stupiti na snagu sljedećeg dana od dana objave.

                     (15)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Ne dovodeći u pitanje članak 152. stavak 1.a, članak 209. stavak 1. i članak 210. stavak 1. Uredbe (EU) br. 1308/2013, poljoprivrednicima, udruženjima poljoprivrednika, udruženjima takvih udruženja, priznatim organizacijama proizvođača, njihovim udruženjima i priznatim sektorskim organizacijama u sektoru mlijeka i mliječnih proizvoda odobrava se da od 1. travnja 2020. šest mjeseci sklapaju sporazume i donose zajedničke odluke o planiranju obujma proizvodnje sirovog mlijeka.

            Članak 2.
            Države članice dužne su poduzeti potrebne mjere kako sporazumi i odluke iz članka 1. ne bi narušavali pravilno funkcioniranje unutarnjeg tržišta i kako bi im isključivi cilj bilo stabiliziranje sektora mlijeka i mliječnih proizvoda.

            Članak 3.
            Zemljopisno područje primjene tog odobrenja jest područje Unije.

            Članak 4.

               1.   Čim se sklope sporazumi ili donesu odluke iz članka 1., predmetni poljoprivrednici, udruženja poljoprivrednika, udruženja takvih udruženja, priznate organizacije proizvođača, njihova udruženja i priznate sektorske organizacije dužni su dostaviti te sporazume ili odluke nadležnim tijelima države članice s najvećim udjelom procijenjenog obujma proizvodnje mlijeka obuhvaćenog tim sporazumima ili odlukama, navodeći sljedeće:

                           (a)

                           procijenjeni obuhvaćeni obujam proizvodnje;

                           (b)

                           očekivano razdoblje primjene.

               2.   Najkasnije 25 dana nakon isteka šestomjesečnog razdoblja iz članka 1. predmetni poljoprivrednici, udruženja poljoprivrednika, udruženja takvih udruženja, priznate organizacije proizvođača, njihova udruženja i priznate sektorske organizacije dužni su obavijestiti nadležna tijela iz stavka 1. ovog članka o stvarnom obujmu proizvodnje obuhvaćenom tim sporazumima ili odlukama.

               3.   U skladu s Provedbenom uredbom Komisije (EU) 2017/1185 (2) države članice dužne su Komisiji dostaviti sljedeće obavijesti:

                           (a)

                           najkasnije pet dana nakon isteka svakog jednomjesečnog razdoblja: obavijest o sporazumima i odlukama koji su im dostavljeni u tom razdoblju u skladu sa stavkom 1.;

                           (b)

                           najkasnije 30 dana nakon isteka šestomjesečnog razdoblja iz članka 1.: pregled sporazuma i odluka koji su se primjenjivali tijekom tog razdoblja.

            Članak 5.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. travnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 347, 20.12.2013., str. 671.

            (2)  Provedbena uredba Komisije (EU) 2017/1185 оd 20. travnja 2017. o utvrđivanju pravila za primjenu uredbi (EU) br. 1307/2013 i (EU) br. 1308/2013 Europskog parlamenta i Vijeća u pogledu dostavljanja informacija i dokumenata Komisiji te o izmjeni i stavljanju izvan snage nekoliko uredbi Komisije (SL L 171, 4.7.2017., str. 113.).


title: Provedbena uredba Komisije (EU) 2020/601 оd 30. travnja 2020. o hitnim mjerama kojima se odstupa od članaka 62. i 66. Uredbe (EU) br. 1308/2013 Europskog parlamenta i Vijeća u pogledu valjanosti odobrenja za sadnju vinove loze i krčenja u slučaju predviđene ponovne sadnje

text:
                  4.5.2020

                  HR

                  Službeni list Europske unije

                  L 140/46

         PROVEDBENA UREDBA KOMISIJE (EU) 2020/601
         оd 30. travnja 2020.
         o hitnim mjerama kojima se odstupa od članaka 62. i 66. Uredbe (EU) br. 1308/2013 Europskog parlamenta i Vijeća u pogledu valjanosti odobrenja za sadnju vinove loze i krčenja u slučaju predviđene ponovne sadnje
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 221. stavak 1.,
         budući da:

                     (1)

                     Zbog aktualne pandemije bolesti COVID-19 i strogih ograničenja kretanja koja su uvele države članice, vinogradari u svim državama članicama suočavaju se s iznimnim poteškoćama. Konkretno, vinogradari imaju logističke probleme i manjak radne snage, koji ozbiljno pogađa radno intenzivne kulture poput vinove loze, za koju je u vinogradima potrebno mnogo ručnog rada tijekom cijele sezone rasta, a naročito u proljeće, kad se obično sade novi trsovi loze. Zbog aktualnih ograničenja vinogradarima je iznimno teško pronaći radnu snagu potrebnu za obavljanje svakodnevnih poslova u njihovim vinogradima, a još im je teže pronaći dodatnu radnu snagu potrebnu za sadnju novih vinograda.

                     (2)

                     U članku 62. stavku 3. Uredbe (EU) br. 1308/2013 propisano je da su odobrenja za sadnju vinove loze valjana tri godine od datuma njihove dodjele. U skladu s člankom 7. stavkom 2. drugim podstavkom Provedbene uredbe Komisije (EU) 2018/274 (2) odobrenja za sadnju uspješnim se podnositeljima zahtjeva dodjeljuju najkasnije do 1. kolovoza. To vinogradarima omogućuje da ujesen pripreme tlo i nabave nove trsove loze, koji se zatim obično sade u proljeće. Proljeće je najpovoljnije doba godine za sadnju vinove loze jer se s porastom temperature i dolaskom ljeta isušuje tlo, što je nepovoljno za biljke koje se tad posade i može se dogoditi da ne puste korijenje.

                     (3)

                     Zbog krize prouzročene pandemijom bolesti COVID-19 vinogradari koji imaju odobrenja za sadnju koja istječu najkasnije 1. kolovoza 2020. ta odobrenja trenutačno ne mogu iskoristiti u zadnjoj godini valjanosti kako su planirali. Budući da se ne zna dokad će se primjenjivati mjere poduzete kao odgovor na pandemiju, nije sigurno da će ti vinogradari svoja odobrenja za sadnju moći iskoristiti do 1. kolovoza. Međutim, čak i ako pandemija bolesti COVID-19 popusti i ograničenja se ukinu prije ljeta, vinogradari će u tom slučaju vinovu lozu morati saditi tijekom toplijeg dijela godine, odnosno u nepovoljnijem trenutku tijekom ciklusa rasta, u otežanim uvjetima i uz dodatni trošak, a sektor vinogradarstva već je izložen nepovoljnim tržišnim uvjetima.

                     (4)

                     Zbog toga i kako bi se izbjegao gubitak odobrenja za sadnju ili brzo pogoršanje uvjeta pod kojima bi se morala obavljati sadnja, potrebno je bez odgode dopustiti produljenje valjanosti odobrenja za sadnju koja istječu u 2020. Stoga bi valjanost svih odobrenja koja istječu u 2020. trebalo produljiti za 12 mjeseci od datuma stupanja na snagu ove Uredbe kako bi se vinogradarima omogućilo da lozu posade u povoljnim uvjetima u proljeće 2021.

                     (5)

                     S obzirom na nepredviđene praktične i ekonomske poteškoće s kojima se zbog pandemije bolesti COVID-19 suočavaju vinogradari, trebalo bi im dopustiti da svoja odobrenja za sadnju koja istječu u 2020. ne iskoriste ako više ne žele proširiti svoje vinograde, a da pritom ne moraju platiti administrativnu kaznu iz članka 89. stavka 4. Uredbe (EU) br. 1306/2013 Europskog parlamenta i Vijeća (3).

                     (6)

                     Kad je riječ o vinogradarima koji imaju odobrenja za ponovnu sadnju koja su im dodijelile države članice jer su iskrčili odgovarajuće područje zasađeno vinovom lozom u skladu s člankom 66. stavkom 1. Uredbe (EU) br. 1308/2013, odstupanje odobreno ovom Uredbom na njih bi se trebalo primjenjivati na sličan način kao na vinogradare koji su dobili odobrenja za nove nasade. Time bi se osiguralo da vinogradari ne budu prisiljeni smanjiti površinu svojih vinograda jer, zbog nepredviđenih okolnosti i manjka radne snage koji su posljedica ograničenja kretanja uvedenih zbog krize prouzročene pandemijom bolesti COVID-19, ne mogu izvršiti ponovnu sadnju na području koje su iskrčili.

                     (7)

                     Vinogradari kojima su države članice dodijelile odobrenja za ponovnu sadnju jer su se obvezali da će iskrčiti određeno područje pod vinovom lozom najkasnije do kraja četvrte godine od datuma sadnje novih trsova loze mogli bi u 2020. imati posebne probleme zbog ograničenja kretanja i manjka radne snage. Stoga bi, ako vinogradari mogu dokazati da zbog razloga povezanih s pandemijom bolesti COVID-19 krčenje nisu mogli izvršiti u 2020., države članice trebale imati mogućnost da im daju više vremena za izvršavanje krčenja, i to produljenjem roka za najviše 12 mjeseci nakon stupanja na snagu ove Uredbe. Države članice trebale bi u roku od 2 mjeseca od podnošenja zahtjeva odlučiti hoće li produljiti odobrenje i na koliko dugo, a u slučaju odbijanja zahtjeva trebale bi podnositelja zahtjeva obavijestiti o razlozima odbijanja. Ako se krčenje ne izvrši do isteka odobrenog produljenja, vinogradaru bi se trebale odrediti odgovarajuće kazne koje su primjenjive u skladu s člankom 5. drugim stavkom Delegirane uredbe Komisije (EU) 2018/273 (4).

                     (8)

                     Ako se vinogradarima dopusti odgoda krčenja vinograda za koje su države članice odobrile predviđenu ponovnu sadnju, i stari vinograd koji treba iskrčiti i novi nasad vinograda ne bi smjeli biti prihvatljivi za potporu za zelenu berbu kako ne bi došlo do dvostrukog financiranja.

                     (9)

                     Uvedena ograničenja kretanja te s njima povezani logistički problemi i manjak radne snage za fizički rad u vinogradima, konkretno za sadnju trsova loze i krčenje, čine poseban problem u smislu članka 221. Uredbe (EU) br. 1308/2013. Taj se posebni problem ne može riješiti mjerama koje se poduzimaju na temelju članka 219. ili članka 220. te uredbe. S jedne strane, on nije povezan s postojećim tržišnim poremećajem ili s dovoljno konkretnom opasnosti od pojave tržišnog poremećaja. S druge strane, nije povezan ni s mjerama koje se odnose na suzbijanje širenja bolesti životinja ili gubitka povjerenja potrošača zbog postojanja opasnosti za zdravlje ljudi, životinja ili biljaka, kako je propisano člankom 220. te uredbe.

                     (10)

                     Kad je riječ o opsegu i razdoblju primjene, mjera bi trebala biti strogo ograničena na ono što je nužno kako bi se odgovorilo na aktualne poteškoće prouzročene pandemijom bolesti COVID-19.

                     (11)

                     Mjere bi trebalo poduzeti po hitnom postupku kako bi se izbjeglo da vinogradari zbog nepredviđenih logističkih problema i manjka radne snage izgube svoja odobrenja za sadnju ili budu kažnjeni zbog neispunjenja obveze krčenja predviđenog područja.

                     (12)

                     Hitne mjere predviđene ovom Uredbom trebale bi biti ograničene na razdoblje od najviše 12 mjeseci od datuma stupanja na snagu ove Uredbe. To je razdoblje potrebno kako bi se vinogradarima omogućilo dovoljno vremena da nove trsove loze posade u primjereno doba godine te kako bi se državama članicama omogućila fleksibilnost za slučajeve u kojima krčenje nije moguće zbog pandemije bolesti COVID-19.

                     (13)

                     Budući da je potrebno poduzeti hitne mjere, ova Uredba trebala bi stupiti na snagu na dan objave u Službenom listu Europske unije.

                     (14)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Produljenje valjanosti odobrenja za sadnju i ponovnu sadnju koja istječu u 2020.

               1.   Odstupajući od prve rečenice članka 62. stavka 3. Uredbe (EU) br. 1308/2013, valjanost odobrenja za nove nasade dodijeljenih u skladu s člancima 62. i 64. te uredbe koja su istekla ili će isteći u 2020. istječe tek 12 mjeseci nakon stupanja na snagu ove Uredbe.

               2.   Odstupajući od druge rečenice članka 62. stavka 3. Uredbe (EU) br. 1308/2013, na vinogradare koji imaju odobrenja za sadnju koja su istekla ili će isteći u 2020. ne primjenjuje se administrativna kazna iz članka 89. stavka 4. Uredbe (EU) br. 1306/2013 pod uvjetom da do 31. prosinca 2020. nadležna tijela obavijeste da ne namjeravaju iskoristiti odobrenje i da ne žele iskoristiti mogućnost produljenja valjanosti odobrenja iz stavka 1. ovog članka.

               3.   Odstupajući od prve rečenice članka 62. stavka 3. Uredbe (EU) br. 1308/2013, valjanost odobrenja za ponovnu sadnju dodijeljenih u skladu s člankom 62. i člankom 66. stavkom 1. te uredbe koja su istekla ili će isteći u 2020. istječe tek 12 mjeseci nakon stupanja na snagu ove Uredbe.

               4.   Odstupajući od druge rečenice članka 62. stavka 3. Uredbe (EU) br. 1308/2013, na vinogradare koji imaju odobrenja za ponovnu sadnju koja su istekla ili će isteći u 2020. ne primjenjuje se administrativna kazna iz članka 89. stavka 4. Uredbe (EU) br. 1306/2013 pod uvjetom da do 31. prosinca 2020. nadležna tijela obavijeste da ne namjeravaju iskoristiti odobrenje i da ne žele iskoristiti mogućnost produljenja valjanosti odobrenja iz stavka 3. ovog članka.

            Članak 2.
            Produljenje roka za krčenje u slučaju predviđene ponovne sadnje vinograda

               1.   Odstupajući od članka 66. stavka 2. Uredbe (EU) br. 1308/2013, ako su države članice vinogradarima dodijelile odobrenja za predviđenu ponovnu sadnju, a krčenje se treba izvršiti najkasnije u 2020., države članice na temelju opravdanog zahtjeva vinogradara rok za krčenje mogu produljiti za najviše 12 mjeseci nakon stupanja na snagu ove Uredbe u slučajevima u kojima je krčenje bilo nemoguće zbog pandemije bolesti COVID-19.

               2.   Države članice dužne su podnositeljima zahtjeva za produljenje roka za krčenje iz stavka 1. odgovoriti u roku od 2 mjeseca od podnošenja zahtjeva, a u slučaju odbijanja zahtjeva dužne su podnositelje zahtjeva obavijestiti o razlozima odbijanja.

               3.   Ako vinogradar krčenje ne izvrši do isteka produljenja odobrenog u skladu sa stavcima 1. i 2., primjenjuje se drugi stavak članka 5. Delegirane uredbe (EU) 2018/273.

               4.   Vinogradari koji iskoriste mogućnost produljenja iz stavka 1. nemaju pravo na potporu za zelenu berbu iz članka 47. Uredbe (EU) br. 1308/2013, ni za područje s novim nasadom ni za područje koje treba iskrčiti.

            Članak 3.
            Stupanje na snagu i primjena
            Ova Uredba stupa na snagu na dan objave u Službenom listu Europske unije.
            Ova se Uredba primjenjuje tijekom razdoblja od 12 mjeseci od dana njezina stupanja na snagu.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. travnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 347, 20.12.2013., str. 671.

            (2)  Provedbena uredba Komisije (EU) 2018/274 оd 11. prosinca 2017. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća u pogledu programa odobravanja nasada vinove loze, certificiranja, ulaznog i izlaznog registra, obveznih izjava i obavijesti te Uredbe (EU) br. 1306/2013 Europskog parlamenta i Vijeća u pogledu odgovarajućih provjera i o stavljanju izvan snage Provedbene uredbe Komisije (EU) 2015/561 (SL L 58, 28.2.2018., str. 60.).

            (3)  Uredba (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (SL L 347, 20.12.2013., str. 549.).

            (4)  Delegirana uredba Komisije (EU) 2018/273 оd 11. prosinca 2017. o dopuni Uredbe (EU) br. 1308/2013 Europskog parlamenta i Vijeća u pogledu programa odobravanja sadnje vinove loze, registra vinograda, pratećih dokumenata i certificiranja, ulaznog i izlaznog registra, obveznih izjava, obavijesti i objave informacija o kojima se obavještava te o dopuni Uredbe (EU) br. 1306/2013 Europskog parlamenta i Vijeća u pogledu odgovarajućih kontrola i kazni, o izmjeni uredaba Komisije (EZ) br. 555/2008, (EZ) br. 606/2009 i (EZ) br. 607/2009 i o stavljanju izvan snage Uredbe Komisije (EZ) br. 436/2009 i Delegirane uredbe Komisije (EU) 2015/560 (SL L 58, 28.2.2018., str. 1.).


title: Provedbena uredba Komisije (EU) 2020/597 оd 30. travnja 2020. o dodjeli potpore za privatno skladištenje maslaca i utvrđivanju iznosa potpore unaprijed

text:
                  4.5.2020

                  HR

                  Službeni list Europske unije

                  L 140/31

         PROVEDBENA UREDBA KOMISIJE (EU) 2020/597
         оd 30. travnja 2020.
         o dodjeli potpore za privatno skladištenje maslaca i utvrđivanju iznosa potpore unaprijed
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 18. stavak 2.,
         uzimajući u obzir Uredbu Vijeća (EU) br. 1370/2013 od 16. prosinca 2013. o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda (2), a posebno njezin članak 4. stavak 2. točku (b),
         uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (3), a posebno njezin članak 62. stavak 2. točku (b),
         budući da:

                     (1)

                     Zbog trenutačne pandemije bolesti COVID-19 i velikih ograničenja kretanja u državama članicama, pala je potražnja za određenim proizvodima u sektoru mlijeka i mliječnih proizvoda. Širenje bolesti i poduzete mjere ograničavaju dostupnost radne snage i ugrožavaju proizvodnju, prikupljanje i preradu mlijeka. Nadalje, zbog obveze zatvaranja trgovina, otvorenih tržnica, restorana i ostalih ugostiteljskih objekata ugostiteljska je djelatnost stala, pa se bitno promijenila i potražnja za mlijekom i mliječnim proizvodima. U ugostiteljskoj djelatnosti tradicionalno se troši, ovisno o proizvodu, otprilike od 10 do 20 % proizvodnje mlijeka i mliječnih proizvoda u Uniji. Štoviše, kupci u Uniji i na svjetskom tržištu otkazuju ugovore i odgađaju sklapanje novih u očekivanju daljnjeg pada cijena.

                     (2)

                     Zbog toga se sirovo mlijeko dijelom prerađuje u nezapakirane, trajne proizvode koji se mogu skladištiti i manje su radno intenzivni, kao što su obrano mlijeko u prahu i maslac, što premašuje redovnu tržišnu potražnju.

                     (3)

                     Kako bi se smanjila nastala neravnoteža ponude i potražnje, primjereno je odobriti potporu za privatno skladištenje maslaca.

                     (4)

                     Delegiranom uredbom Komisije (EU) 2016/1238 (4) i Provedbenom uredbom Komisije (EU) 2016/1240 (5) utvrđuju se pravila o primjeni potpore za privatno skladištenje. Ako u ovoj Uredbi nije drukčije određeno, na potpore za privatno skladištenje maslaca trebale bi se primjenjivati odredbe Delegirane uredbe (EU) 2016/1238 i Provedbene uredbe (EU) 2016/1240.

                     (5)

                     Da bi sustav bio brz, fleksibilan i funkcionalan, trebalo bi unaprijed utvrditi iznos potpore. U skladu s člankom 4. Uredbe (EU) br. 1370/2013 unaprijed utvrđena potpora za privatno skladištenje trebala bi se temeljiti na troškovima skladištenja i ostalim relevantnim tržišnim elementima. Primjereno je odrediti iznos potpore za fiksne troškove ulaza i izlaza predmetnih proizvoda i iznos potpore po danu skladištenja za troškove skladištenja i financiranja.

                     (6)

                     Radi administrativne učinkovitosti i jednostavnosti zahtjevi bi se trebali odnositi samo na već uskladišteni maslac i ne bi trebalo zahtijevati sredstvo osiguranja. U tom je kontekstu primjereno utvrditi razdoblje skladištenja.

                     (7)

                     Radi administrativne učinkovitosti i jednostavnosti trebalo bi utvrditi minimalnu količinu proizvoda koja se može obuhvatiti svakim zahtjevom.

                     (8)

                     Mjere uvedene kao odgovor na pandemiju bolesti COVID-19 mogu utjecati na ispunjavanje zahtjeva povezanih s kontrolama na terenu za potpore za privatno skladištenje u skladu s člankom 60. Provedbene uredbe (EU) 2016/1240. Primjereno je državama članicama na koje utječu te mjere omogućiti fleksibilnost produljenjem roka za provedbu kontrola ulaska u skladište ili njihovom zamjenom drugim relevantnim dokazima te ukidanjem zahtjeva o provedbi nenajavljenih kontrola. Stoga je za potrebe ove Uredbe primjereno odstupiti od određenih odredaba Provedbene uredbe (EU) 2016/1240.

                     (9)

                     Kako bi imala neposredan učinak na tržište i pridonijela stabilizaciji cijena, ova bi Uredba trebala stupiti na snagu sljedećeg dana od dana objave u Službenom listu Europske unije.

                     (10)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Predmet i područje primjene

               1.   Ovom se Uredbom predviđa potpora za privatno skladištenje maslaca iz članka 17. prvog podstavka točke (e) Uredbe (EU) br. 1308/2013, dalje u tekstu „potpora”.

               2.   Ako ovom Uredbom nije drukčije određeno, primjenjuju se Delegirana uredba (EU) 2016/1238 i Provedbena uredba (EU) 2016/1240.

            Članak 2.
            Prihvatljivi proizvodi
            Da bi bio prihvatljiv za potporu, maslac mora biti dobre i prikladne tržišne kvalitete te podrijetlom iz Unije. Proizvodi moraju ispunjavati zahtjeve iz odjeljka IV. Priloga VI. Delegiranoj uredbi (EU) 2016/1238.

            Članak 3.
            Podnošenje i prihvatljivost zahtjeva

               1.   Zahtjevi za potporu mogu se podnositi od 7. svibnja 2020. Krajnji rok za podnošenje zahtjeva jest 30. lipnja 2020.

               2.   Zahtjevi se odnose na već uskladištene proizvode.

               3.   Minimalna količina po zahtjevu iznosi 10 tona.

            Članak 4.
            Iznos potpore i razdoblje skladištenja

               1.   Utvrđuju se sljedeći iznosi potpore:

                           (a)

                           9,83 EUR po uskladištenoj toni za fiksne troškove skladištenja;

                           (b)

                           0,43 EUR po toni po danu ugovornog skladištenja.

               2.   Ugovorno skladištenje završava dan prije dana otpreme iz skladišta.

               3.   Potpora se može dodijeliti samo ako ugovorno razdoblje skladištenja traje od 90 do 180 dana.

            Članak 5.
            Kontrole

               1.   Odstupajući od članka 60. stavaka 1. i 2. Provedbene uredbe (EU) 2016/1240, ako zbog mjera koje su uvele države članice kao odgovor na pandemiju bolesti COVID-19, dalje u tekstu „mjere”, agencija za plaćanja ne može na vrijeme provesti kontrole iz članka 60. stavaka 1. i 2. te uredbe, predmetna država članica može:

                           (a)

                           produljiti rok za provedbu tih kontrola iz članka 60. stavka 1. prvog podstavka do najviše 30 dana nakon prestanka tih mjera; ili

                           (b)

                           tijekom razdoblja primjene tih mjera zamijeniti te kontrole upotrebom relevantnih dokaza, uključujući fotografije s lokacijskim označivanjem ili druge dokaze u elektroničkom obliku.

               2.   Odstupajući od članka 60. stavka 3. prvog podstavka Provedbene uredbe (EU) 2016/1240, ako agencija za plaćanja zbog mjera ne može provoditi nenajavljene kontrole na terenu, ona ih nije obvezna provoditi u razdoblju dok su te mjere za snazi.

            Članak 6.
            Stupanje na snagu
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. travnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 347, 20.12.2013., str. 671.

            (2)  SL L 346, 20.12.2013., str. 12.

            (3)  SL L 347, 20.12.2013., str. 549.

            (4)  Delegirana uredba Komisije (EU) 2016/1238 оd 18. svibnja 2016. o dopuni Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (SL L 206, 30.7.2016., str. 15.).

            (5)  Provedbena uredba Komisije (EU) 2016/1240 od 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (SL L 206, 30.7.2016., str. 71.).


title: Provedbena uredba Komisije (EU) 2020/598 оd 30. travnja 2020. o dodjeli potpore za privatno skladištenje obranog mlijeka u prahu i utvrđivanju iznosa potpore unaprijed

text:
                  4.5.2020

                  HR

                  Službeni list Europske unije

                  L 140/34

         PROVEDBENA UREDBA KOMISIJE (EU) 2020/598
         оd 30. travnja 2020.
         o dodjeli potpore za privatno skladištenje obranog mlijeka u prahu i utvrđivanju iznosa potpore unaprijed
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 18. stavak 2.,
         uzimajući u obzir Uredbu Vijeća (EU) br. 1370/2013 od 16. prosinca 2013. o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda (2), a posebno njezin članak 4. stavak 2. točku (b),
         uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (3), a posebno njezin članak 62. stavak 2. točku (b),
         budući da:

                     (1)

                     Zbog trenutačne pandemije bolesti COVID-19 i velikih ograničenja kretanja u državama članicama, pala je potražnja za određenim proizvodima u sektoru mlijeka i mliječnih proizvoda. Širenje bolesti i poduzete mjere ograničavaju dostupnost radne snage i ugrožavaju proizvodnju, prikupljanje i preradu mlijeka. Nadalje, zbog obveze zatvaranja trgovina, otvorenih tržnica, restorana i ostalih ugostiteljskih objekata ugostiteljska je djelatnost stala, pa se bitno promijenila i potražnja za mlijekom i mliječnim proizvodima. U ugostiteljskoj djelatnosti tradicionalno se troši, ovisno o proizvodu, otprilike od 10 do 20 % proizvodnje mlijeka i mliječnih proizvoda u Uniji. Štoviše, kupci u Uniji i na svjetskom tržištu otkazuju ugovore i odgađaju sklapanje novih u očekivanju daljnjeg pada cijena.

                     (2)

                     Zbog toga se sirovo mlijeko dijelom prerađuje u nezapakirane, trajne proizvode koji se mogu skladištiti i manje su radno intenzivni, kao što su obrano mlijeko u prahu i maslac, što premašuje redovnu tržišnu potražnju.

                     (3)

                     Kako bi se smanjila nastala neravnoteža ponude i potražnje, primjereno je odobriti potporu za privatno skladištenje obranog mlijeka u prahu.

                     (4)

                     Delegiranom uredbom Komisije (EU) 2016/1238 (4) i Provedbenom uredbom Komisije (EU) 2016/1240 (5) utvrđuju se pravila o primjeni potpore za privatno skladištenje. Ako u ovoj Uredbi nije drukčije određeno, na potpore za privatno skladištenje obranog mlijeka u prahu trebale bi se primjenjivati odredbe Delegirane uredbe (EU) 2016/1238 i Provedbene uredbe (EU) 2016/1240.

                     (5)

                     Da bi sustav bio brz, fleksibilan i funkcionalan, trebalo bi unaprijed utvrditi iznos potpore. U skladu s člankom 4. Uredbe (EU) br. 1370/2013 unaprijed utvrđena potpora za privatno skladištenje trebala bi se temeljiti na troškovima skladištenja i ostalim relevantnim tržišnim elementima. Primjereno je odrediti iznos potpore za fiksne troškove ulaza i izlaza predmetnih proizvoda i iznos potpore po danu skladištenja za troškove skladištenja i financiranja.

                     (6)

                     Radi administrativne učinkovitosti i jednostavnosti zahtjevi bi se trebali odnositi samo na već uskladišteno obrano mlijeko u prahu i ne bi trebalo zahtijevati sredstvo osiguranja. U tom je kontekstu primjereno utvrditi razdoblje skladištenja.

                     (7)

                     Radi administrativne učinkovitosti i jednostavnosti trebalo bi utvrditi minimalnu količinu proizvoda koja se može obuhvatiti svakim zahtjevom.

                     (8)

                     Mjere uvedene kao odgovor na pandemiju bolesti COVID-19 mogu utjecati na ispunjavanje zahtjeva povezanih s kontrolama na terenu za potpore za privatno skladištenje u skladu s člankom 60. Provedbene uredbe (EU) 2016/1240. Primjereno je državama članicama na koje utječu te mjere omogućiti fleksibilnost produljenjem roka za provedbu kontrola ulaska u skladište ili njihovom zamjenom drugim relevantnim dokazima te ukidanjem zahtjeva o provedbi nenajavljenih kontrola. Stoga je za potrebe ove Uredbe primjereno odstupiti od određenih odredaba Provedbene uredbe (EU) 2016/1240.

                     (9)

                     Kako bi imala neposredan učinak na tržište i pridonijela stabilizaciji cijena, ova bi Uredba trebala stupiti na snagu sljedećeg dana od dana objave u Službenom listu Europske unije.

                     (10)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Predmet i područje primjene

               1.   Ovom se Uredbom predviđa potpora za privatno skladištenje obranog mlijeka u prahu iz članka 17. prvog podstavka točke (g) Uredbe (EU) br. 1308/2013, dalje u tekstu „potpora”.

               2.   Ako ovom Uredbom nije drukčije određeno, primjenjuju se Delegirana uredba (EU) 2016/1238 i Provedbena uredba (EU) 2016/1240.

            Članak 2.
            Prihvatljivi proizvodi
            Da bi bilo prihvatljivo za potporu, obrano mlijeko u prahu mora biti dobre i prikladne tržišne kvalitete te podrijetlom iz Unije. Proizvodi moraju ispunjavati zahtjeve iz odjeljka VI. Priloga VI. Delegiranoj uredbi (EU) 2016/1238.

            Članak 3.
            Podnošenje i prihvatljivost zahtjeva

               1.   Zahtjevi za potporu mogu se podnositi od 7. svibnja 2020. Krajnji rok za podnošenje zahtjeva jest 30. lipnja 2020.

               2.   Zahtjevi se odnose na već uskladištene proizvode.

               3.   Minimalna količina po zahtjevu iznosi 10 tona.

            Članak 4.
            Iznos potpore i razdoblje skladištenja

               1.   Utvrđuju se sljedeći iznosi potpore:

                           (a)

                           5,11 EUR po uskladištenoj toni za fiksne troškove skladištenja;

                           (b)

                           0,13 EUR po toni po danu ugovornog skladištenja.

               2.   Ugovorno skladištenje završava dan prije dana otpreme iz skladišta.

               3.   Potpora se može dodijeliti samo ako ugovorno razdoblje skladištenja traje od 90 do 180 dana.

            Članak 5.
            Kontrole

               1.   Odstupajući od članka 60. stavaka 1. i 2. Provedbene uredbe (EU) 2016/1240, ako zbog mjera koje su uvele države članice kao odgovor na pandemiju bolesti COVID-19, dalje u tekstu „mjere”, agencija za plaćanja ne može na vrijeme provesti kontrole iz članka 60. stavaka 1. i 2. te uredbe, predmetna država članica može:

                           (a)

                           produljiti rok za provedbu tih kontrola iz članka 60. stavka 1. prvog podstavka do najviše 30 dana nakon prestanka tih mjera; ili

                           (b)

                           tijekom razdoblja primjene tih mjera zamijeniti te kontrole upotrebom relevantnih dokaza, uključujući fotografije s lokacijskim označivanjem ili druge dokaze u elektroničkom obliku.

               2.   Odstupajući od članka 60. stavka 3. prvog podstavka Provedbene uredbe (EU) 2016/1240, ako agencija za plaćanja zbog mjera ne može provoditi nenajavljene kontrole na terenu, ona ih nije obvezna provoditi u razdoblju dok su te mjere za snazi.

            Članak 6.
            Stupanje na snagu
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. travnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 347, 20.12.2013., str. 671.

            (2)  SL L 346, 20.12.2013., str. 12.

            (3)  SL L 347, 20.12.2013., str. 549.

            (4)  Delegirana uredba Komisije (EU) 2016/1238 оd 18. svibnja 2016. o dopuni Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (SL L 206, 30.7.2016., str. 15.).

            (5)  Provedbena uredba Komisije (EU) 2016/1240 od 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (SL L 206, 30.7.2016., str. 71.).